ai4bharat/Pralekha huggingface dataset:
মানবসম্পদবিকাশমন্ত্রক
মে মাসে অফলাইনে যে সব পরীক্ষা হওয়ার কথা সেগুলিকে পিছিয়ে দেওয়ার প্রস্তাব
নতুন দিল্লি, ৩ মে, ২০২১
কোভিড-১৯ মাহামারীর দ্বিতীয় ঢেউয়ের ফলে উদ্ভূত পরিস্থিতিতে কেন্দ্রীয় শিক্ষা মন্ত্রক মে মাসে যে সব অফলাইনে পরীক্ষা হওয়ার কথা ছিল, সেগুলিকে পিছিয়ে দেওয়ার প্রস্তাব দিয়েছে।
উচ্চশিক্ষা সচিব শ্রী অমিত খাড়ে এই মর্মে কেন্দ্রীয় শিক্ষা প্রতিষ্ঠানগুলির প্রধানদের চিঠি পাঠিয়েছেন। তিনি অফলাইনে মে মাসে যে সব পরীক্ষা হওয়ার কথা ছিল সেগুলি পিছিয়ে দিতে বলেছেন। তবে, অনলাইনে পরীক্ষা চলতে পারে। এবিষয়ে পরবর্তী সিদ্ধান্ত জুন মাসের প্রথম সপ্তাহে নেওয়া হবে।
শিক্ষা প্রতিষ্ঠানগুলিকে পরামর্শ দেওয়া হয়েছে যদি কেউ সংকটের এই সময়ে কোন সমস্যায় পড়েন তাহলে তাকে দ্রুত সাহায়তা করার জন্য প্রয়োজনীয় ব্যবস্থা নিতে হবে । একই সঙ্গে কোভিড সংক্রান্ত আচরণবিধি যথাযথ মেনে চলার পাশাপাশি যোগ্য ব্যক্তিদের টিকা নিতে উৎসাহ দেওয়ার জন্যেও সমস্ত প্রতিষ্ঠানকে পরামর্শ দেওয়া হয়েছে।
SDG/CB/AS
(Visitor Counter : 162
কর্মী, জন-অভিযোগএবংপেনশনমন্ত্রক
বিশিষ্ট ডায়াবেটিক চিকিৎসক, কেন্দ্রীয় মন্ত্রী ডাঃ জীতেন্দ্র সিং ডায়াবেটিস ও কোভিডের মধ্যে যোগাযোগের বিষয়ে প্রচারের আহ্বান জানিয়েছেন
নয়াদিল্লী, ১১ জুন, ২০২১
কেন্দ্রীয় মন্ত্রী ডাঃ জীতেন্দ্র সিং বলেছেন ডায়াবেটিস ও কোভিডের মধ্যে যোগাযোগের বিষয়ে আরও প্রচারের প্রয়োজন। ডাঃ সিং ডায়াবেটিস ও মেডিসিনের একজন অধ্যাপক এবং রিসার্চ সোস্যাইটি ফর স্টাডি অফ ডায়াবেটিস ইন ইন্ডিয়ার লাইফ পেট্রন। মন্ত্রী বলেছেন, ডায়াবেটিস ও কোভিডের মধ্যে যোগসূত্রের বিষয়ে বেশ কিছু ভ্রান্ত ধারণা রয়েছে।
‘ডায়াবেটিস ইন্ডিয়া ওয়ার্ল্ড কংগ্রেস ২০২১’-এর উদ্বোধনী অধিবেশনে ভাষণ দেওয়ার সময় ডাঃ সিং বলেন, অন্যান্য ক্ষেত্রের মতো কোভিডও শিক্ষা ক্ষেত্রে নতুন নতুন দিক নিয়ে আরও পর্যালোচনার সুযোগ এনে দিয়েছে। এই আন্তর্জাতিক সম্মেলনটি তারই প্রতিফলন। গত দুই দশক ধরে ভারতে টাইপ টু ডায়াবেটিস মেলিটাসে আক্রান্ত মানুষের সংখ্যা ক্রমশ বাড়ছে। দু দশক আগে এই বিশেষ ধরণের ডায়াবেটিস মূলত দক্ষিণ ভারতে সীমাবদ্ধ ছিল। কিন্তু আজ তা সমগ্র উত্তর ভারতেও ছড়িয়ে পরেছে। একইভাবে মহানগর, শহর থেকে গ্রামাঞ্চলেও এই ধরণের ডায়াবেটিস আক্রান্তের খবর পাওয়া যাচ্ছে।
ডাঃ সিং কোভিড এবং ডায়াবেটিসের মধ্যে যোগাযোগ সংক্রান্ত একাধিক শিক্ষামূলক আলোচনার ওপর গুরুত্ব দিয়েছেন। এর ফলে মানুষের মধ্যে সচেতনতা গড়ে উঠবে। জীবন যাপনের জন্য করোনা নতুন নিয়ম মেনে চলার শিক্ষা দিয়েছে। অন্যদিকে চিকিৎসকদেরও বিভিন্ন ওষুধ এবং ওষুধ বর্হিভূত চিকিৎসা পদ্ধতি নিয়ে চিন্তা-ভাবনা করার সময় এসেছে। সম্প্রতি এই বিষয়গুলি নিয়ে আলোচনা কম হচ্ছিল। কোভিড মহামারীর পর ড্রপলেটের মাধ্যমে সংক্রমণ প্রতিহত করার জন্য শারীরিক দূরত্ব বজায় রাখা কতটা গুরুত্বপূর্ণ সেটির প্রয়োজনীয়তা মানুষ বুঝতে পারবেন। ডায়াবেটিস আক্রান্তদের রোগ প্রতিরোধ ক্ষমতা কমে যাওয়ায় তারা সহজেই করোনার মতো বিভিন্ন সংক্রমণের শিকার হন। এর ফলে নানান শারীরিক সমস্যা দেখা দেয়। মন্ত্রী বলেন, ডায়াবেটিস আক্রান্ত রোগীরা কিডনি, ডায়াবেটিক নেফ্রোপ্যাথির মতো নানা অসুখের সম্মুখীন হন। তবে একইসঙ্গে তিনি জানিয়েছেন এর জন্য আতঙ্কিত হওয়ার প্রয়োজন নেই। রক্তে শর্করার মাত্রা নিয়ন্ত্রণ করলে এবং যে সব অঙ্গগুলি ক্ষতিগ্রস্ত হওয়ার সম্ভাবনা আছে সেগুলির প্রতি বিশেষ যত্নবান হলে এই সমস্যা থেকে রেহাই পাওয়া যায়। মহামারীর সময়েও একই নীতি মেনে চলতে হবে।
ডাঃ সিং জোর দিয়ে বলেছেন সব ডায়াবেটিক রোগীই কোভিড আক্রান্ত হবেন এমনটা নয়। আবার কোভিড সংক্রমিতরা সেরে ওঠার পর ডায়াবেটিসের সমস্যায় ভুগবেন সেটিও সঠিক নয়। তিনি ডায়াবেটিস ইন্ডিয়ার প্রতিষ্ঠাতা সভাপতি, প্রয়াত অধ্যাপক শৌকত এম সাডিকোটের প্রসঙ্গ উল্লেখ করে বলেন, ভারতে ডায়াবেটিসের বিষয়ে সচেতনতার জন্য তাঁর অবদান অনস্বীকার্য।
ইন্টারন্যাশনাল ডায়াবেটিস ফেডারেশনের নির্বাচিত সভাপতি ডাঃ আখতার হুসেন বলেছেন, চীনের পর ভারতেই সব থেকে বেশি ডায়াবেটিস আক্রান্ত মানুষের বসবাস। কোভিড পরবর্তী সময়ে পরিস্থিতি আরও জটিল হতে পারে বলে তিনি সকলকে সাবধান করে দিয়েছেন। অনুষ্ঠানে ডায়াবেটিস নিয়ে উল্লেখযোগ্য কাজের স্বীকৃতি হিসেবে মন্ত্রী দেশের বিভিন্ন প্রান্তে থাকা চিকিৎসকদের ভার্চুয়ালি পুরস্কৃত করেছেন।
CG/CB /NS
(Visitor Counter : 1249
আয়ুষ
স্বাস্থ্য ও আয়ুষ মন্ত্রীরা কোভিড ১৯ জনিত পরিস্থিতি মোকাবিলায় আয়ুষ সংক্রান্ত পরামর্শগুলি রূপায়নের বিষয়ে আনুষ্ঠানিকভাবে গবেষনার কাজ শুরু করেছেন
নতুন দিল্লি, ৭ মে, ২০২০
(স্বাস্থ্যমন্ত্রী ডঃ হর্ষ বর্ধন এবং আয়ুষ প্রতিমন্ত্রী শ্রী শ্রীপদ ইয়েসো নায়েক আজ যৌথভাবে নয়াদিল্লিতে কোভিড ১৯ পরিস্থিতিতে আয়ুষ সঞ্জিবনী চিকিৎসা পদ্ধতির ব্যবহারসহ এই রোগ প্রতিরোধে আয়ুর্বেদের বিশেষ ব্যবহার নিয়ে গবেষণামূলক কাজের আনুষ্ঠানিক ঘোষণা করেছেন। আয়ুষমন্ত্রী ভিডিও কনফারেন্সিং এর মাধ্যমে এই বৈঠকে যোগ দেন।
বৈঠকে, ডঃ হর্ষ বর্ধন জানিয়েছেন যে বিভিন্ন পর্যায়ে কার্যকরী দৃষ্টিভঙ্গি গ্রহনের মাধ্যমে সরকার কোভিড -১৯ প্রতিরোধ ও নিয়ন্ত্রণে বিভিন্ন পদক্ষেপ গ্রহণ করেছে। এই পন্থা পদ্ধতিগুলি নিয়ে সর্বোচ্চ স্তরে নিয়মিত পর্যালোচনা ও পর্যবেক্ষণের কাজ চলছে।
ডাঃ হর্ষ বর্ধন বলেছেন, দীর্ঘকাল ধরে ভারতের ঐতিহ্যবাহী চিকিৎসা পদ্ধতি ও ওষুধের ইতিহাস রয়েছে এবং আয়ুর্বেদ চিকিৎসার মাধ্যমে, আয়ুষ মন্ত্রক দেশে কোভিড ১৯ মহামারী নিয়ন্ত্রণের লক্ষ্যে গবেষনার কাজ চালিয়ে যাচ্ছে।
কেন্দ্রীয় স্বাস্থ্যমন্ত্রী বলেছেন যে আয়ুষ মন্ত্রকের নির্মিত আয়ুষ সঞ্জিবনী মোবাইল অ্যাপ্লিকেশনের মাধ্যমে আয়ুষের গ্রহণযোগ্যতা ও ব্যবহার সম্পর্কে জনগণের মধ্যে সচেতনতা তৈরী করায় সহায়তা প্রদান করছে এবং একইসঙ্গে কোভিড ১৯ রোধে তথ্য সংগ্রহের কাজও চালানো হচ্ছে।
এই উপলক্ষ্যে শ্রী শ্রীপদ নায়েক বলেছেন যে আয়ুষ মন্ত্রক,আয়ুষ বিষয়ক ক্লিনিকাল স্টাডিজ র মাধ্যমে দেশে কোভিড ১৯ মহামারী নিয়ন্ত্রণের সমাধানের পথ খুঁজে বের করার লক্ষ্যে গবেষনার কাজ চালিয়ে যাচ্ছে। জনসংখ্যাভিত্তিক গবেষনা চালিয়ে আয়ুষমন্ত্রক এই মহামারীরোধে সমাধান সূত্র বের করার চেষ্টা করছে।
শ্রী নায়েক আরো জানিয়েছেন যে এই সমস্যার আরও ভাল সমাধান খুঁজতে এবং রোগ প্রতিরোধে আয়ুষের ভূমিকা মূল্যায়নের জন্য আয়ুষ মন্ত্রক জনসংখ্যা ভিত্তিক চারটি বিভাগ স্থির করে গবেষণা শুরু করেছে।
এ উপলক্ষে আয়ুষ মন্ত্রকের সচিব, বৈদ্য রাজেশ কোটেক জানিয়েছেন যে, বিশ্ববিদ্যালয় অনুদান কমিশন -র সহ-সভাপতি ডঃ ভূষণ পাটবর্ধনের সভাপতিত্বে একদল বিশেষজ্ঞ নিয়ে একটি রিসার্চ অ্যান্ড ডেভলাপমেন্ট  টাস্কফোর্স গঠন করা হয়েছে।
আয়ুষ মন্ত্রকের যুগ্মসচিব,শ্রী পি.এন.রঞ্জিত কুমার কোভিড সম্পর্কিত তিনটি আয়ুষ ভিত্তিক গবেষণা সম্পর্কে বিশদে বর্ণনা করেন। আয়ুষ ভিত্তিক এই তিনটি গবেষনার উল্লেখ করে তিনি এই সংক্রান্ত ধারণার বিকাশ, ভীড়ের উৎস নির্দ্ধারণ, টাস্কফোর্স তৈরী এবং এসজিপিজিআই, এআইআইএমএস, আইসিএমআর, সিএসআইআরের সঙ্গে একযোগে কাজ করার বিষয়টি তুলে ধরেন।
CG/TG
রেলমন্ত্রক
রেলমন্ত্রক ১৫ই আগস্ট ২০১৮ থেকে কার্যকর রেলের নতুন সর্বভারতীয় সময় সারনী প্রকাশ করবে
নয়াদিল্লি, ১৫ আগস্ট, ২০১৮
রেলমন্ত্রক ২০১৮র ১৫ই আগস্ট থেকে কার্যকর রেলের সর্বভারতীয় সময় সারনী  প্রকাশ করবে দেশের ১৭টি রেলওয়ে জোনের জন্যও একই দিনে কার্যকর সময় সারনী প্রকাশ করা হবে।
ভারতীয় রেলের ওয়েবসাইট www.indianrailways.gov.in.–এ লগইন করে এই সময় সারনী দেখা যাবে।
CG/PB/NS/…
(Visitor Counter : 72
প্রধানমন্ত্রীরদপ্তর
ভারতরত্ন এমজিআর – এর জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১৭ জানুয়ারি, ২০২২
প্রধানমন্ত্রী শ্রী নরেন্দ্র মোদী ভারতরত্ন এমজিআর – এর জন্মবার্ষিকীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেছেন, “ভারতরত্ন এমজিআর-কে তাঁর জন্মবার্ষিকীতে স্মরণ করছি। তিনি একজন কার্যকরি প্রশাসক হিসাবে সকলের কাছে প্রশংসা লাভ করেছিলেন। তিনি সামাজিক ন্যায়বিচার ও ক্ষমতায়নে সর্বোচ্চ অগ্রাধিকার দিয়েছিলেন। তাঁর প্রকল্পগুলি দরিদ্রদের জীবনে এক ইতিবাচক পরিবর্তন এনেছে। চলচ্চিত্র জগতে তাঁর উজ্জ্বল উপস্থিতি উচ্চ প্রশংসা লাভ করেছে”।
CG/SS/SB
(
পেট্রোলিয়ামওপ্রাকৃতিকগ্যাসমন্ত্রক
পঞ্চম পর্যায়ের ওএএলপি নিলামে উত্তোলন ও উৎপাদনের জন্য চুক্তি স্বাক্ষর অনুষ্ঠান
নয়াদিল্লী, ১৭ নভেম্বর, ২০২০
পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান আজ বলেছেন, ওপেন অ্যাকারেজ লাইসেন্সিং পলিসি  হল বাণিজ্য বান্ধব নীতি। যার ফলে জ্বালানী ক্ষেত্রে আত্মনির্ভরতার দিকে এগোন যাবে। পঞ্চম পর্বে ওএএলপি-র নিলামে যে ১১টি তেল ও গ্যাস ব্লকের কাজ করার অনুমতি দেওয়া হয়েছে সেই সংক্রান্ত চুক্তি স্বাক্ষর অনুষ্ঠানে মন্ত্রী বক্তব্য রাখছিলেন।
এর ফলে ভারতে উত্তোলনের পরিমাণ বৃদ্ধি পাবে। পূর্ববর্তী সরকারের আমলে দেশে মাত্র ৮০ হাজার বর্গ কিলোমিটার এলাকায় উত্তোলন হতো। বর্তমান সরকারের আমলে তা বৃদ্ধি পেয়ে ২ লক্ষ ৩৭ হাজার বর্গ কিলোমিটার হতে চলেছে। ওএএলপি-কে সংস্কারমুখী নীতি বলে উল্লেখ করে মন্ত্রী বলেছেন, এর ফলে লাল ফিতের ফাঁস দূর হবে ও উত্তোলন এবং উৎপাদনের পরিমাণ বৃদ্ধি পাবে। তিনি গতানুগতিক প্রক্রিয়ায় বাণিজ্যিক মনোভাবের পরিবর্তে সংশ্লিষ্ট ক্ষেত্রে দ্রুতহারে উৎপাদন বৃদ্ধির আহ্বান জানিয়েছেন। নিলামে যারা উত্তোলনের দায়িত্ব পেয়েছে তাদের তেল ও প্রাকৃতিক গ্যাস উত্তোলনের জন্য অত্যাধুনিক প্রযুক্তি ও ব্যবসায়িক কাঠামো অনুসরণের পরামর্শ দেওয়া হয়েছে।
শ্রী প্রধান বলেছেন ডিজিটাল পদ্ধতির ব্যবহার এবং তথ্য সংগ্রহের উপাদান আরও বেশি করে ব্যবহারের মধ্যে দিয়ে উত্তোলন ও উৎপাদনের ক্ষমতা বৃদ্ধি পাবে।
শ্রী প্রধান ওএএলপি-তে সফল সংস্থাগুলিকে সবরকমের সহযোগিতার আশ্বাস দিয়েছেন, যাতে এই সংস্থাগুলি বিভিন্ন কেন্দ্রীয় মন্ত্রক ও রাজ্য সরকারের কাছ থেকে সহজেই অনুমতি পায়। তিনি বলেছেন, যারা নিলামের মধ্য দিয়ে উত্তোলনের দায়িত্ব পেয়েছে তারা এক্ষেত্রে আন্তর্জাতিক সংস্থাগুলির সাহায্য নিতে পারে এবং প্রাকৃতিক গ্যাসের ব্যবসা-বাণিজ্য পেশাদারিত্বের সঙ্গে করারও তিনি পরামর্শ দিয়েছেন। শ্রী প্রধান বলেছেন, বিনিয়োগ সংক্রান্ত বিষয়ে সহায়তার জন্য তথ্য ব্যবস্থাপনার কাজে একটি স্বাধীন সংস্থা গঠন করা প্রয়োজন।
পঞ্চম পর্যায়ের ওএএলপি-তে ৮টি পাললিক অববাহিকায় ১৯ হাজার ৭৮৯ বর্গ কিলোমিটারের বেশি এলাকায় ১১টি ব্লক থেকে তেল ও প্রাকৃতিক গ্যাস উত্তোলন হবে। একাজে ৪৬৫ কোটি টাকা বিনিয়োগের প্রতিশ্রুতি দেওয়া হয়েছে। ওএনজিসি-র ৭টি ব্লক এবং অয়েল ইন্ডিয়া লিমিটেড ৪টি ব্লক থেকে উত্তোলনে বরাত পেয়েছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৭ কোটি ৮৭ লক্ষ ছাড়িয়েছে
দেশে গত ২৪ ঘণ্টায় ৫৫ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৫.১৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৭২ হাজার ৪৩৩
দেশে সুস্পষ্টভাবে করোনায় আক্রান্তের সংখ্যা ১৫ লক্ষ ৩৩ হাজার ৯২১
সাপ্তাহিক-ভিত্তিতে আক্রান্তের হার ১২.৯৮ শতাংশ
নয়াদিল্লি, ০৩ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৫ লক্ষ ১০ হাজার ৬৯৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৬৭ কোটি ৮৭ লক্ষ ৯৩ হাজার ১৩৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,০৩,৯৬,৬১২
৯৮,৮৬,৩০৫
৩৫,০৯,৯৭৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,৮৩,৯৮,৬১৫
১,৭২,৭৯,৯৬১
৪২,৮৪,৪৬৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৪,৭৭,৭৯,৪৫৪
২১,৬৩,০১৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,২৮,১০,৪৭৭
৪১,০৫,০৪,৬৮৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,০৬,২০,৬৭৬
১৭,২৭,৩২,৫৭২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১২,৫১,১৮,৫৫৮
১০,৭৬,২৭,০৯১
৫৬,৮০,৬৭৬
|
|
|
|
সতর্কতামূলক ডোজ
|
|
১,৩৪,৭৫,১১৭
|
|
মোট
|
|
|
|
১,৬৭,৮৭,৯৩,১৩৭
দেশে গত ২৪ ঘণ্টায় সুস্থ হয়েছেন ২ লক্ষ ৫৯ হাজার ১০৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৯৭ লক্ষ ৭০ হাজার ৪১৪।
জাতীয় স্তরে সুস্থতার হার বর্তমানে ৯৫.১৪ শতাংশ।
গত ২৪ ঘণ্টায় নতুন করে আক্রান্ত হয়েছেন ১ লক্ষ ৭২ হাজার ৪৩৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ লক্ষ ৩৩ হাজার ৯২১ হয়েছে, যা মোট আক্রান্তের ৩.৬৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৬৯ হাজার ৪৫৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৩ কোটি ৪১ লক্ষ ৯৯ হাজার ৬১৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১২.৯৮ শতাংশ। একইভাবে, দৈনিক আক্রান্তের হার দাঁড়িয়েছে ১০.৯৯ শতাংশ।
CG/SS/SB
(Visitor Counter : 100
পেট্রোলিয়ামওপ্রাকৃতিকগ্যাসমন্ত্রক
বাড়িতে ব্যবহৃত এলপিজি-র জন্য সরকার আন্তর্জাতিক দামের বৃদ্ধি থেকে সাধারণ মানুষকে রেহাই দিতে কার্যকরি মূল্য নির্ধারণ করে চলেছে
নয়াদিল্লি, ২০ ডিসেম্বর, ২০২১
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত উত্তরে জানিয়েছেন যে, দেশে পেট্রোলিয়াম পণ্যের দাম আন্তর্জাতিক বাজারে সংশ্লিষ্ট পণ্যের দামের সঙ্গে যুক্ত। তবে, বাড়িতে ব্যবহৃত এলপিজি-র জন্য সরকার আন্তর্জাতিক দামের বৃদ্ধি থেকে সাধারণ মানুষকে রেহাই দিতে কার্যকরি মূল্য নির্ধারণ করে চলেছে। আন্তর্জাতিক বাজারে পণ্যের মূল্য বৃদ্ধি/হ্রাসের সঙ্গে সঙ্গে সংশ্লিষ্ট পণ্যের উপর ভর্তুকি বাড়ে/কমে এবং ভর্তুকির ক্ষেত্রে সরকার সিদ্ধান্ত নিয়ে থাকে। বাড়িতে ব্যবহৃত এলপিজি সংক্রান্ত বিভিন্ন প্রকল্পের জন্য ভর্তুকি হিসাবে কেন্দ্রীয় সরকার ২০১৯-২০ অর্থবর্ষে ২৪ হাজার ১৭২ কোটি এবং ২০২০-২১ অর্থবর্ষে ১১১ হাজার ৮৯৫ কোটি টাকা বরাদ্দ করেছে।
২০১৪ সালের ১৯ অক্টোবর থেকে ডিজেলের দাম বাজারের উপর নির্ভরশীল। রাষ্ট্রায়ত্ত তেল বিপণন সংস্থা আন্তর্জাতিক পণ্যের দাম, আমদানি-রপ্তানি হার, অভ্যন্তরীণ পণ্য পরিবহণ, কর কাঠামো এবং অন্যান্য খরচের সঙ্গে সামঞ্জস্য বজায় রেখে ডিজেলের মূল্য নির্ধারণের বিষয়ে যথাযথ সিদ্ধান্ত নিয়ে থাকে।
কেন্দ্রীয় সরকার চলতি বছরের ৪ নভেম্বর থেকে ডিজেলের উপর কেন্দ্রীয় শুল্ক প্রতি লিটারে ১০ টাকা করে কমিয়েছে। এর মূল উদ্দেশ্যই হ’ল অর্থনীতিকে চাঙ্গা করা এবং খরচ কমানো ও মুদ্রাস্ফীতি কম রাখা। এতে দরিদ্র ও মধ্যবিত্তরা উপকৃত হবেন। পরবর্তী সময়ে একাধিক রাজ্য/কেন্দ্রশাসিত অঞ্চল ডিজেলের উপর ভ্যাট কমিয়েছে।
CG/SS/SB
(Visitor Counter : 72
আয়ুষ
জাতীয় মেডিসিনাল প্লান্ট বোর্ড, হিমালয়ান বায়ো রিসোর্স টেকনোলজি সঙ্গে যৌথ উদ্যোগে ঔষধি গাছের মানসম্মত রোপন সামগ্রী উৎপাদনের ব্যবস্থা করেছে
নতুন দিল্লি, ০৯ অক্টোবর, ২০২১
জাতীয় মেডিসিনাল প্লান্ট বোর্ড, এনএমপিবি হিমাচল প্রদেশের পালামপুর অঞ্চলের ইনস্টিটিউট অফ হিমালয়ান বায়ো রিসোর্স টেকনোলজি সঙ্গে যৌথ উদ্যোগে ঔষধি গাছের মানসম্মত রোপন সামগ্রী উৎপাদনের ব্যবস্থা করেছে।
কেন্দ্রীয় আয়ুষ মন্ত্রকের অধীনে প্রতিষ্ঠিত জাতীয় মেডিসিনাল প্লান্ট বোর্ড বাণিজ্য, রপ্তানি, সংরক্ষণ এবং ঔষধি গাছের চাষ বাড়ানোর জন্য সহায়ক নীতি গ্রহণ করেছে।
জাতীয় মেডিসিনাল প্লান্ট বোর্ড দ্বারা চিহ্নিত ঔষধি গাছ এবং ভেষজ উদ্ভিদের গুণগত মান উন্নয়নের সুবিধার্থে দুটি সংস্থা সম্প্রতি সমঝোতা পত্রে স্বাক্ষর করেছে। এর মূল লক্ষ্য, মানোন্নয়ন, প্রচার, সংরক্ষণ এবং বিভিন্ন ঔষধি গাছের চাষের জন্য নার্সারি স্থাপনে সাহায্য করা। বিশেষত, বিভিন্ন ধরনের কৃষি- জলবায়ু অঞ্চল এবং যেখানে অতি উচ্চতায় বেড়ে ওঠা বিরল প্রজাতির ঔষধি গাছ উৎপন্ন হয়।
সি এস আই আর- আই এইচ ডি টি, মাস মাল্টিপ্লিকেশন এবং এগ্রোটেকনোলজির উন্নয়ন নিয়ে গবেষণা করবে। যখন জাতীয় মেডিসিনাল প্লান্ট বোর্ড ও তার প্রয়োগ সংস্থাগুলি, যেমন রাজ্য মেডিসিনাল প্লান্ট বোর্ড, রাজু আয়ুস সমিতি, রাজ্য উদ্যান বিজ্ঞান বিভাগ এবং দেশ জুড়ে থাকা আঞ্চলিক সহজ সুবিধা কেন্দ্র গুলি এই প্রকল্প রূপায়নে সহায়তা করবে।
CG/ SB
(Visitor Counter : 296
ক্রেতা, খাদ্যএবংগণবন্টনমন্ত্রক
কেন্দ্রীয় গ্রাহক সুরক্ষা কর্তৃপক্ষ আমাজনের বিরুদ্ধে ঘরোয়া প্রেসার কুকার বিক্রির ক্ষেত্রে নিয়ম লঙ্ঘনের জন্য নির্দেশনামা জারি করেছে
নয়াদিল্লি, ৪ আগস্ট, ২০২২
কেন্দ্রীয় গ্রাহক সুরক্ষা কর্তৃপক্ষ সিসিপিএ আইএসআই ছাপ ছাড়া প্রেসার কুকার বিক্রির জন্য আমাজন সংস্থার বিরুদ্ধে নোটিশ জারি করেছে। আমাজন কর্তৃপক্ষ এই অভিযোগ স্বীকার করে নিয়েছে। তারা বলেছে, নির্দিষ্ট মান্যতা নেই এমন ২ হাজার ২৬৫টি প্রেসার কুকার বিক্রি করা হয়েছিল। আমাজন স্বীকার করেছে যে তারা এ ধরণের প্রেসার কুকার বিক্রির জন্য কমিশন পেয়েছে। সিসিপিএ ওই কোম্পানীকে প্রেসার কুকার বিক্রির নিয়ম লঙ্ঘনের জন্য ১ লক্ষ টাকা জরিমানা ধার্য করেছে। সিসিপিএ মুখ্য কমিশনার নিধি খারে সম্প্রতি তাদের ই-কমার্স প্ল্যাটফর্মে আইএসআই মান্যতা নেই এমন ঘরোয়া প্রেসার কুকার বিক্রির জন্য আমাজন কর্তৃপক্ষের বিরুদ্ধে নিয়ম লঙ্ঘনের জন্য নির্দেশনামা জারি করে।
সিসিপিএ অবিরাম দেশে গ্রাহক সুরক্ষার বিষয়টি নজরদারিতে রেখেছে। সম্প্রতি আর্য়ুবেদিক, সিদ্ধা এবং ইউনানি ওষুধ বিক্রির ক্ষেত্রে সব ই-কমার্স প্ল্যাটফর্মগুলিকে নির্দেশিকা জারি করা হয়েছে। এতে বলা হয়েছে কেবলমাত্র রেজিস্টার্ড চিকিৎসকের প্রেসক্রিপশন থাকলেই এ ধরণের ওষুধ বিক্রি করা যাবে।
সম্প্রতি সিসিপিএ বিভ্রান্ত সৃষ্টিকর বিজ্ঞাপনের বিরুদ্ধে নির্দেশিকা জারি করেছে। কমিশন গ্রাহকদের সতর্ক করে দিয়ে আইএসআই চিহ্ন নেই এমন সামগ্রি কেনার বিষয়ে নির্দেশিকাও জারি করেছে। এই বিষয়ে প্রথম নোটিশ জারি করা হয়েছে। হেলমেট, প্রেসার কুকার ও রান্নার গ্যাস সিলিন্ডার বিক্রির ক্ষেত্রে আইএসআই ছাপ থাকা বাধ্যতামূলক।
PG/PM/NS
(Visitor Counter : 110
ভূ-বিজ্ঞানমন্ত্রক
গভীর নিম্নচাপ আরও ঘনীভূত হয়ে ঘূর্নিঝড় “নিভার”-এর রূপ নিয়ে দক্ষিণ-পশ্চিম বঙ্গোপসাগরে অবস্থান করছে - 
নয়াদিল্লি, ২৪ নভেম্বর, ২০২০
ভারতীয় আবহাওয়া দপ্তরের নতুন দিল্লির সাইক্লোন ওয়ার্নিং ডিভিশন / জাতীয় আবহাওয়া পূর্বাভাস কেন্দ্র তথা আঞ্চলিক পূর্বাভাস কেন্দ্রের তথ্য অনুযায়ী  :
দক্ষিণ-পশ্চিম বঙ্গোপসাগরের ওপর ঘনীভূত গভীর নিম্নচাপটি গত ছয় ঘন্টায়, ঘন্টায় ৫ কিলোমিটার গতিবেগে পশ্চিম-উত্তর পশ্চিম অভিমুখে অগ্রসর হয়েছে। আজ সকাল ৫-৩০ মিনিট নাগাদ এটির অবস্থান ছিল পুদুচেরির পূর্ব-দক্ষিণ পূর্ব এলাকা থেকে প্রায় ৪১০ কিলোমিটার এবং চেন্নাই থেকে ৪৫০ কিলোমিটার দক্ষিণ-পূর্বে। ঘনীভূত এই নিম্নচাপটি ঘূর্নিঝড়ের আকার নিয়েছে এবং এর নামকরণ হয়েছে 'নিভার'। ঘূর্নিঝড়ের গতি-প্রকৃতি অনুযায়ী এটি আগামী ২৪ ঘন্টায় প্রবল ঘূর্নিঝড়ের রূপ নিতে পারে। এরপর পরবর্তী ১২ ঘন্টায় অতি প্রবল রূপ নেওয়া এই ঘূর্নিঝড়টি ধীরে ধীরে পশ্চিম-উত্তর পশ্চিম অভিমুখে অগ্রসর হবে। আগামী ২৫ নভেম্বর সন্ধ্যা নাগাদ অতি প্রবল এই ঘূর্নিঝড়টি কারাইকল ও মামাল্লাপুরমের মধ্যে তামিলনাড়ু ও পুচুচেরি উপকূল এলাকার মধ্য দিয়ে স্থলভূমিতে প্রবেশ করবে। স্থলভূমিতে প্রবেশের অতি প্রবল এই ঘূর্নিঝড়ের ঘন্টায় গতিবেগ দাঁড়াবে ১০০-১১০ কিলোমিটার। কখনও কখনও ঘূর্নিঝড়ের গতিবেগ ঘন্টায় ১২০ কিলোমিটার পর্যন্ত পৌঁছতে পারে।
প্রবল এই ঘূর্নিঝড়ের প্রেক্ষিতে ২৪ থেকে ২৬ নভেম্বর পর্যন্ত তামিলনাড়ু, পুদুচেরি ও কারাইকল এলাকায় ব্যাপক বৃষ্টি ও বজ্রবিদ্যুৎ সহ বৃষ্টির সম্ভাবনা রয়েছে। স্থলভূমিতে আছড়ে পড়ার পর এটি আরও উত্তর-পশ্চিম অভিমুখে অগ্রসর হওয়ার ফলে ২৫-২৬ তারিখ পর্যন্ত দক্ষিণ অন্ধ্র উপকূলে ও রায়লাসীমা অঞ্চলে ব্যাপক বৃষ্টির সম্ভাবনা রয়েছে। এমনকি, ২৬ ও ২৭ তারিখ তেলেঙ্গানাতেও বৃষ্টির পূর্বাভাস দেওয়া হয়েছে। দক্ষিণ অন্ধ্র উপকূলে ২৪ নভেম্বর বিক্ষিপ্তভাবে কিছু এলাকায় বৃষ্টি সহ কোথাও কোথাও ভারী বৃষ্টির পূর্বাভাস দেওয়া হয়েছে। ২৫ তারিখ প্রায় সর্বত্রই ভারী থেকে অতি ভারী বৃষ্টি হবে। ২৬ তারিখ একইরকম আবহাওয়া বজায় থাকবে। ২৭ তারিখ দক্ষিণ অন্ধ্র উপকূলে বৃষ্টির দাপট কমবে, তবে কোথাও কোথাও ভারী বৃষ্টির পূর্বাভাস দেওয়া হয়েছে। তামিলনাড়ু, পুদুচেরি ও কারাইকলে ২৪-২৬ নভেম্বর পর্যন্ত উপকূল এলাকায় ভারী থেকে অতি ভারী, ২৫ তারিখে প্রবল থেকে প্রবলতর বর্ষণের পূর্বাভাস দিয়ে লাল সতর্কতা জারি করা হয়েছে। পরদিন অর্থাৎ, ২৬ ও ২৭ তারিখ বিক্ষিপ্তভাবে উত্তর তামিলনাড়ুর কোথাও কোথাও ভারী বৃষ্টির সম্ভাবনা রয়েছে। দক্ষিণ কর্ণাটকের দূরবর্তী এলাকাগুলিতে ২৪ নভেম্বর থেকে ২৭ নভেম্বর বৃষ্টির পূর্বাভাস রয়েছে। তবে ২৫ ও ২৬ তারিখ কোথাও কোথাও ভারী বৃষ্টির পূর্বাভাস সহ হলুদ সতর্কতা জারি করা হয়েছে। রায়লাসীমা ও তেলেঙ্গানাতেও আগামী ২৫ ও ২৬ তারিখ ভারী থেকে অতি ভারী এবং বিক্ষিপ্তভাবে কোথাও প্রবল বর্ষণের পূর্বাভাস দিয়ে গেরুয়া সতর্কতা জারি করা হয়েছে।
এই ঘূর্নিঝড়ের প্রেক্ষিতে সমগ্র দক্ষিণ-পশ্চিম বঙ্গোপসাগর এলাকায় ২৫ তারিখ ঘন্টায় ১০০-১১০ কিলোমিটার বেগে ঝোড়ো হাওয়া বইবে। হাওয়ার গতিবেগ কখনও কখনও ঘন্টায় ১২০ কিলোমিটারেও পৌঁছতে পারে। তবে পরবর্তী ১৮ ঘন্টায় হাওয়ার গতিবেগ কমলেও তামিলনাড়ু, পুদুচেরি ও সংলগ্ন অন্ধ্র উপকূল অঞ্চলে ঘন্টায় ৩০-৪০ কিলোমিটার বেগে হাওয়া বইবে।
এই ঘূর্নিঝড়ের প্রেক্ষিতে ২৪ নভেম্বর রাত থেকেই দক্ষিণ-পশ্চিম বঙ্গোপসাগর এলাকায় সমুদ্র উত্তাল থাকবে। এজন্য মৎস্যজীবীদের সমুদ্রে যেতে নিষেধ করা হয়েছে। যাঁরা ইতিমধ্যেই সমুদ্রে রয়েছেন তাঁদের দ্রুত ফিরে আসার পরামর্শ দেওয়া হয়েছে। উপকূল এলাকায় যাঁদের কুঁড়েঘর রয়েছে তাঁদেরকে অন্যত্র সরে যাওয়ার পরামর্শ দেওয়া হয়েছে। এমনকি, ঘূর্নিঝড়ের সময় পাকা বাড়িতে থাকার অনুরোধ করা হয়েছে। পূর্বাভাসে বলা হয়েছে, যন্ত্রচালিত জলযানগুলিও সমুদ্রের উত্তাল পরিবেশে যে কোনও সময় দুর্ঘটনায় পড়তে পারে।
পরমাণুশক্তিদপ্তর
কেন্দ্রীয় মন্ত্রী ডাঃ জিতেন্দ্র সিং বলেছেন, ২০১৪ সাল থেকে দেশে মোট বিদ্যুৎ উৎপাদনের ৩ থেকে ৩.৫ শতাংশ বিদ্যুৎ পারমানবিক জ্বালানী ব্যবহার করে উৎপাদিত হচ্ছে
নতুন দিল্লি, ০৯ ফেব্রুয়ারি, ২০২২
বিজ্ঞান, প্রযুক্তি ও ভূবিজ্ঞান মন্ত্রকের স্বাধীন দায়িত্ব প্রাপ্ত এবং প্রধানমন্ত্রীর দপ্তর, কর্মী, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, ২০১৪ সাল থেকে দেশে মোট উৎপাদিত বিদ্যুতের ৩ থেকে ৩.৫ শতাংশ বিদ্যুৎ পারমাণবিক জ্বালানি ব্যবহার করে উৎপাদিত হচ্ছে।
লোকসভায় আজ এক প্রশ্নের লিখিত জবাবে ডাঃ সিং জানান, ২০১৪ সালে বাণিজ্যিকভাবে বিদ্যুৎ উৎপাদন হয়েছে ৩ হাজার ৪১৬ কোটি ২০ লক্ষ ইউনিট। ২০২১ সালে তা বেড়ে দাঁড়িয়েছে ৪ হাজার ৩৯১ কোটি ৮০ লক্ষ ইউনিট।
মন্ত্রী জানান, দেশে মোট উৎপাদিত বিদ্যুতের মধ্যে পারমাণবিক জ্বালানি পুড়িয়ে উৎপাদিত বিদ্যুতের পরিমাণ পরিবর্তিত হয়। পারমাণবিক বিদ্যুতের পরিমাণ আরও বাড়ানোর জন্য দেশজুড়ে পারমাণবিক বিদ্যুৎ কেন্দ্রগুলির ক্ষমতা বৃদ্ধির পরিকল্পনা করা হয়েছে।
ডাঃ সিং জানান, দীর্ঘমেয়াদী স্থিতিশীল জ্বালানি নিরাপত্তার জন্য দেশীয় প্রযুক্তিতে ত্রিস্তরীয় পারমাণবিক বিদ্যুৎ কর্মসূচি গ্রহণ করা হয়েছে। এছাড়াও বৈদেশিক সাহায্যপ্রাপ্ত লাইট ওয়াটার রিয়্যাক্টরের মাধ্যমেও বিদ্যুৎ উৎপাদন করা হবে। দেশজুড়ে স্বচ্ছ বিদ্যুৎ সরবরাহের জন্য পারমাণবিক বিদ্যুৎ প্রকল্পকে প্রসারিত করার উদ্যোগ নেওয়া হয়েছে।
CG/CB/SKD/
(Visitor Counter : 129
প্রধানমন্ত্রীরদপ্তর
প্রধানমন্ত্রী রাজস্থানের দৌসায় ‘প্রধানমন্ত্রী মাতৃ বন্দনা যোজনা’-কে ‘গোদ ভরাই’ অনুষ্ঠান হিসেবে পালন করায় প্রশংসা করেছেন
নতুন দিল্লি, ১২ জুন, ২০২৩
প্রধানমন্ত্রী শ্রী নরেন্দ্র মোদী রাজস্থানের দৌসায় ‘প্রধানমন্ত্রী মাতৃ বন্দনা যোজনা’-কে ‘গোদ ভরাই’ অনুষ্ঠান হিসেবে পালন করায় প্রশংসা করেছেন।
রাজস্থানের দৌসার সাংসদ শ্রীমতী জাসকৌর মীনা জানান, রাজস্থানের দৌসায় তাঁরা ‘প্রধানমন্ত্রী মাতৃ বন্দনা যোজনা’-কে ‘গোদ ভরাই’ অনুষ্ঠান হিসেবে পালন করেছেন। এখানে গর্ভবতী মহিলারা একসঙ্গে আসেন। তাঁদের শিশুদের সুস্বস্থ্যের কথা চিন্তা করে ‘পোষণ কিট’ দেওয়া হয়।
তিনি আরও জানান, রাজস্থানে ২০২২-২৩ সালে এই প্রকল্প থেকে উপকৃত হয়েছেন ৩.৫ লক্ষ মহিলা।
দৌসার সাংসদের একগুচ্ছ ট্যুইটের জবাবে প্রধানমন্ত্রী তাঁর ট্যুইটে বলেন;
“দৌসার এই বিশেষ অনুষ্ঠান ‘প্রধানমন্ত্রী মাতৃ বন্দনা যোজনা’-কে নতুন আলো দেখিয়েছে। এর থেকে মায়েদের পাশাপাশি শিশুদের স্বাস্থ্য সুরক্ষাও সুনিশ্চিত হচ্ছে।”
(CG/PM/AS
প্রতিরক্ষামন্ত্রক
সেনা প্রধান জেনারেল মনোজ মুকুন্দ নারাভানে ওয়েলিংটনে ডিফেন্স সার্ভিসেস স্টাফ কলেজ পরিদর্শন করেছেন
নয়াদিল্লি, ৬ এপ্রিল, ২০২১
সেনা প্রধান জেনারেল মনোজ মুকুন্দ নারাভানে ৫ ও ৬ এপ্রিল তামিলনাড়ুর ওয়েলিংটনে ডিফেন্স সার্ভিসেস স্টাফ কলেজ পরিদর্শন করেন। সেনা প্রধান জেনারেল নারাভানে সেনাকর্মী ও আধিকারিকদের প্রশিক্ষণ সংক্রান্ত এই প্রতিষ্ঠানে পশ্চিম ও উত্তর সীমান্ত বরাবর বিভিন্ন পরিস্থিতি এবং ভারতীয় সেনাবাহিনীর ভবিষ্যৎ রূপরেখায় তার প্রভাব সম্পর্কে ভাষণ দেন। ওয়েলিংটনের এই সেনা প্রশিক্ষণ প্রতিষ্ঠানটিতে ৭৬তম স্টাফ কোর্সের আধিকারিক এবং অধ্যাপক-অধ্যাপিকারা উপস্থিত ছিলেন। সেনা প্রধান নারাভানে জোর দিয়ে বলেন, দেশ আন্তর্জাতিক সীমান্ত বরাবর নতুন ধরনের চ্যালেঞ্জের মুখোমুখি হচ্ছে। তাই সেনা প্রতিষ্ঠানে প্রশিক্ষণরত ছাত্রছাত্রীদের সীমান্ত সংক্রান্ত যাবতীয় অগ্রগতির বিষয়ে সদাসতর্ক থাকার পরামর্শ দেন তিনি।
ওয়েলিংটনের এই প্রতিষ্ঠানের কম্যান্ডান্ট লেঃ জেনারেল এম জে এস কাঁহালো সেনা প্রধানকে এই প্রতিষ্ঠানের চালু বিভিন্ন প্রশিক্ষণ কর্মসূচি এবং সুনির্দিষ্ট ক্ষেত্র-ভিত্তিক নতুন পদক্ষেপ গ্রহণ সম্পর্কে অবহিত করেন। সেনা প্রধান জেনারেল নারাভানেকে প্রশিক্ষণসূচি এবং পরিকাঠামো উন্নয়নের বিষয়ে অবহিত করার পাশাপাশি পেশাদারী সামরিক শিক্ষার ক্ষেত্রে উৎকর্ষকেন্দ্র হিসেবে এই প্রতিষ্ঠানের ভূমিকা সম্পর্কে জানানো হয়। সেনা প্রধান কোভিড-১৯ মহামারী সত্ত্বেও প্রশিক্ষণ কর্মসূচি ও তার মান বজায় রেখে সমগ্র প্রক্রিয়া সুষ্ঠুভাবে পরিচালনা করার জন্য ডিফেন্স সার্ভিসেস স্টাফ কলেজের প্রশংসা করেন।
CG/BD/DM
(Visitor Counter : 131
কেন্দ্রীয়মন্ত্রিসভা
প্রধানমন্ত্রী গরিব কল্যাণ অন্ন যোজনার  সময়সীমা আরও ৬ মাস  বাড়ানোর প্রস্তাবে কেন্দ্রীয় মন্ত্রিসভার অনুমোদন
এই সিদ্ধান্তে দরিদ্র এবং প্রান্তিক মানুষরা উপকৃত হবেন
পিএমজিকেএওয়াই-এর আওতায় প্রায় ৩ লক্ষ ৪০ হাজার কোটি টাকা ব্যয় হবে এবং ১ হাজার মেট্রিক টনের বেশি খাদ্যশস্য বিনামূল্যে বিতরণ করা হবে
নয়াদিল্লী, ২৬ মার্চ, ২০২২
দরিদ্র এবং প্রান্তিক মানুষের কথা বিবেচনা করে প্রধানমন্ত্রী গরিব কল্যাণ অন্ন যোজনার  মেয়াদ আরও ৬ মাস অর্থাৎ আগামী সেপ্টেম্বর পর্যন্ত বাড়ানোর প্রস্তাবে কেন্দ্রীয় মন্ত্রিসভা অনুমোদন দিয়েছে।
পিএমজিকেএওয়াই-এর পঞ্চম পর্বের মেয়াদ ৩১শে মার্চ শেষ হচ্ছে। প্রসঙ্গত উল্লেখ্য, ২০২০র এপ্রিল থেকে এই প্রকল্প শুরু হয়েছে। এটি বিশ্বের সর্ববৃহৎ খাদ্য সুরক্ষা কর্মসূচী।
কেন্দ্র এ পর্যন্ত এই প্রকল্পের জন্য ২ লক্ষ ৬০ হাজার কোটি টাকা ব্যয় করেছে। ষষ্ঠ পর্যায়ে আরও ৮০ হাজার কোটি টাকা ব্যয় হবে। এর ফলে পিএমজিকেএওয়াই প্রকল্পে মোট ৩ লক্ষ ৪০ হাজার কোটি টাকা ব্যয় করা হবে।
কেন্দ্রীয় সরকার পুরো প্রকল্পটির ব্যয়ভার বহন করছে। জাতীয় খাদ্য সুরক্ষা আইনের আওতায় দেশের প্রায় ৮০ কোটি মানুষ এই প্রকল্পের সুবিধা পাচ্ছেন। যদিও কোভিড-১৯ মহামারীর প্রকোপ যথেষ্ট কমেছে এবং অর্থনৈতিক তৎপরতা ক্রমশ বাড়ছে কিন্তু এই পরিস্থিতিতেও এই প্রকল্পের মেয়াদ বাড়ানো হলো। এর ফলে কোনো দরিদ্র মানুষ অভুক্ত থাকবেন না।
পিএমজিকেএওয়াই প্রকল্পে প্রত্যেকে তাদের জন্য বরাদ্দ খাদ্যশস্য ছাড়াও অতিরিক্ত ৫ কেজি রেশন বিনামূল্যে পাবেন। এর অর্থ প্রত্যেক দরিদ্র পরিবার প্রতি মাসে স্বাভাবিক রেশন বরাদ্দের তুলনায় প্রায় দ্বিগুন রেশন পাবেন।
পিএমজিকেএওয়াই প্রকল্পের পঞ্চম পর্ব পর্যন্ত ৭৫৯ লক্ষ মেট্রিক টন খাদ্যশস্য বিনামূল্যে দেওয়া হয়েছে। ষষ্ঠ পর্বে আরও ২৪৪ লক্ষ মেট্রিক টন খাদ্যশস্য দেওয়া হবে। এর ফলে এই প্রকল্পে মোট ১ হাজার ৩ লক্ষ মেট্রিক টন খাদ্যশস্য সুবিধাভোগীদের কাছে পৌঁছে দেওয়া হবে।
এক দেশ এক রেশন কার্ড ব্যবস্থায় পরিযায়ী শ্রমিক বা যেকোনো সুবিধাভোগী দেশের প্রায় ৫ লক্ষ রেশন দোকানের যেকোন একটি দোকান থেকে রেশন তুলতে পারবেন। ইতিমধ্যে ৬১ কোটি লেনদেন উপভোক্তারা অন্য অঞ্চল থেকে করেছেন।
শতাব্দীর ভয়াবহ মহামারীর মধ্যেও সরকার কৃষকদের কাছ থেকে সর্বোচ্চ পরিমাণ খাদ্যশস্য সংগ্রহ করেছে। এর জন্য কৃষকদের যে অর্থ দেওয়া হয়েছে তার পরিমাণ সর্বোচ্চ। রেকর্ড পরিমাণে ফসল উৎপাদনের পুরো কৃতিত্বই ভারতীয় কৃষকদের- আমাদের অন্নদাতাদের।
CG/CB/NS
(
বস্ত্রমন্ত্রক
গভর্মেন্ট- ই- মার্কেটপ্লেস -এর মাধ্যমে ১,৭৭,৮২৫ জন তন্তুজীবী ও কারিগর নাম নথিভুক্ত করেছেন
নতুন দিল্লি, ০৯ ফেব্রুয়ারি, ২০২২
সারাদেশে মোট ১,৭৭,৮২৫ জন কারিগর এবং তন্তুজীবী গভর্নমেন্ট-ই- মার্কেটপ্লেস- এর মাধ্যমে তাঁদের উৎপাদিত পণ্য সরাসরি বিভিন্ন সরকারি বিভাগ এবং সংস্থার কাছে বিক্রি করতে নাম নথিভুক্ত করেছেন। ২০২০ সালের জুলাই থেকে এ পর্যন্ত গভর্মেন্ট-ই- মার্কেটপ্লেস পোর্টালে নথিভূক্ত কারিগর ও তন্তুজীবীদের দ্বারা মোট বিক্রয়ের পরিমাণ দাঁড়িয়েছে ১১৮.৩০ কোটি টাকা।
পশ্চিমবঙ্গে নথিভূক্তকারী তন্তুজীবী ও কারিগরের সংখ্যা ৯,৬৬।
আজ লোকসভায় এক লিখিত প্রশ্নের জবাবে কেন্দ্রীয় বস্ত্র প্রতিমন্ত্রী শ্রীমতি দর্শনা জারদোশ এই তথ্য জানিয়েছেন।
CG/ SB
(Visitor Counter : 79